open-index/open-wikipedia-markdown huggingface dataset:
Emma Klingenberg

**Emma Klingenberg** (s. 18. toukokuuta 1992 Faaborg, Tanska) on tanskalainen suunnistaja. 

Nuorten MM-kilpailuissa Klingenberg on saavuttanut henkilökohtaisesti yhden maailmanmestaruuden, kolme hopeaa ja yhden pronssin. Tanskan viestijoukkueissa hän on saavuttanut kaksi maailmanmestaruutta ja kaksi pronssia. Aikuisten MM-kilpailuissa Klingenberg on ollut henkilökohtaisissa kilpailuissa sprintissä kuudes Savoien MM-kilpailuissa Ranskassa vuonna 2011. Invernessin MM-kilpailuissa 2015 Klingenberg saavutti kultaa Tanskan pitkän viestin ja sprinttiviestin joukkueissa ja Trentinon MM-kilpailuissa 2014 hän saavutti hopeaa Tanskan pitkän viestin ja sprinttiviestin joukkueissa. Klingenberg on voittanut kaksi suunnistuksen maailmancupin osakilpailua.

Klingerberg voitti Venlojen viestin vuosina 2013 ja 2014 OK Pan Århusin joukkueessa. 

Klingerberg lopetti maajoukkueuransa vuonna 2016.

## Lähteet
* 

### Viitteet
Muhoksen muodostuma

**Muhoksen muodostuma** on sedimenttikivillä täyttynyt kallioperän siirrosvyöhyke Muhoksella ja lähikunnissa Pohjois-Pohjanmaalla. Se on noin 25 kilometriä leveä ja ainakin 80 kilometriä pitkä.

Peruskallion vajoama on noin kilometrin syvyinen. Nuorimmat sitä täyttävistä sedimenttikivistä ovat 600 miljoonaa vuotta vanhoja.

Muodostuman synnyttänyt siirros tapahtui 1&nbsp;300 miljoonaa vuotta sitten. Siihen alkoi kertyä savea, josta iskostui savikiviä. Niiden päällä on paksu maalajikerros, joka on Muhoksen kohdalla yli 50 metrin paksuinen. Ravinteikkaan maaperän takia muodostumassa on rehevää kasvillisuutta, ja sitä on hyödynnetty pitkään peltoviljelyssä. Toisaalta rakenne aiheuttaa haasteita rakentamiselle. Muodostumassa on maakaasua, jota on hyödynnetty paikallisesti energiana.

## Lähteet
Etofenamaatti

**Etofenamaatti** (C18H18NO4F3) on antraniilihapon johdannaisiin kuuluva ei-steroidaalinen tulehduskipulääke. Yhdistettä käytetään lähinnä nivel- ja lihaskipujen hoitamiseen joko iholle levitettävänä geelinä tai lihakseen annettavana ruiskeena.

Etofenamaatti reagoi eläinten elimistössä rasvahappojen kuten palmitiinihapon, steariinihapon, öljyhapon ja linolihapon kanssa muodostaen estereitä. Yhdisteen käytön haittavaikutuksena voi ilmetä allergista ihottumaa.

Ulkomuodoltaan etofenamaatti on huoneenlämpötilassa keltaista öljymäistä nestettä. Sitä voidaan valmistaa flufenaamihapon kaliumsuolan ja 2-(2-kloorietoksi)etanolin välisellä reaktiolla. Liuottimena reaktiossa käytetään dimetyyliformamidia.

## Lähteet
Dany Nounkeu

**Dany Achille Nounkeu Tchounkeu** (s. 11. huhtikuuta 1986 Yaoundé) on kamerunilainen jalkapalloilija. Puolustajana pelaava Nounkeu edustaa Turkin superliigassa pelaavaa Galatasarayta. Hänellä on myös Ranskan kansalaisuus.

## Seuraura
Nounkeu aloitti jalkapalloilun kotimaassaan Kamerunissa Collège Vogt Atletic nuorten joukkueessa. Sittemmin 19-vuotiaana hän siirtyi pelaamaan Ranskaan amatööritasolle Championnat de France amateur. Hän edusti Metzin kakkosjoukkuetta, Amnévilleä ja Pauta.

### Toulouse
Ammattilaisuransa Nounkeu aloitti Toulousen riveissä allekirjoitettuaan kahden vuoden sopimuksen heinäkuussa 2009 Avauskaudellaan Nounkeu pelasi Ligue 1:ssä 17 ottelua. Toisella kaudella hän oli joukkueessa syyskuuhun saakka, jonka jälkeen hän päätti siirtyä Turkkiin.

### Gaziantepspor
Nounkeu siirtyi 2. syyskuuta 2010 kolmen vuoden sopimuksella Gaziantepsporiin. Hän pelasi kaikkiaan kaksi kautta seuran riveissä. Jälkimmäisellä kaudella Nounkeu pelasi 29 sarjaottelua Turkin superliigassa.

### Galatasaray
8. kesäkuuta 2012 Nounkeu siirtyi Galatasarayhin neljän vuoden sopimuksella. Hän oli voittamassa heti avauskaudellaan Turkin mestaruutta. Kaudella 2013–2014 Nounkeun peliaika jäi vähäiseksi ja hänet lainattiin loppukaudeksi Beşiktaşiin.

## Maajoukkueura
Nounkeun on pelannut Kamerunin maajoukkueessa vuodesta 2010 lähtien. Hänet valittiin myöhemmin Kamerunin joukkueeseen vuoden 2014 MM-kisoihin.

## Lähteet
Jenny Andreasson

**Jenny Andreasson** (s. 1973) on ruotsalainen teatteriohjaaja. Hän on opiskellut Dramatiska Institutetissa 1998–2002 ja ollut vuodesta 2010 kiinnitettynä ohjaajaksi Dramateniin Hän on ollut Spetsprojektetin taiteellinen johtaja 2006–2009.

## Teatteriohjaukset (valikoima)
* 2005 Mirja Unge: Var är alla, Riks drama
* 2007 Alfhild Agrell: Räddad, Östgötatateatern/Riksteatern
* 2007 Jonathan Lehtonen: En måste ju leva, Angereds teater
* 2008 Stina Aronson: Syskonbädd, Östgötateatern/Riksteatern/Örebro länsteater
* 2009 Françoise Sagan: Slott i Sverige, Dramaten
* 2009 Ulla Isaksson: Nära livet, Östgötateatern/Riksteatern/Örebro länsteater
* 2010 Mirja Unge: Klaras resa, Göteborgs stadsteater
* 2011 Dea Loher: Tjuvar, Dramaten
* 2012 Colette: Chéri, Dramaten
* 2013 Lillian Hellman: De oskyldiga, Dramaten

## Lähteet
Nomade Collection

**Nomade Collection Oy Ab** on suomalainen urheiluvaatteiden suunnitteluun, valmistukseen ja markkinointiin keskittyvä yritys. Vuonna 1999 perustetun yrityksen kotipaikka on Mustasaari.  

Nomade Collection Oy:n pääkonttori on Vaasassa. Yrityksen myyntikonttorit sijaitsevat Tampereella, Borlängessä,  Haldenissa, Moskovassa sekä Tartossa.

## Tuotanto ja markkinat
Nomade Collection Oy myy urheiluvaatteita *Noname*- ja *Stoneham*-nimisillä tuotemerkeillä 28 maassa. Päämarkkinat sijaitsevat Euroopan lisäksi Kiinassa. 

Nomade Collection Oy:n asiakkaina on pääasiassa maastohiihto-, suunnistus- ja yleisurheiluseuroja. Yksistään Suomessa yrityksellä on lähes 500 seura-asiakasta.

## Lähteet

## Aiheesta muualla
* Noname
Flórina (alueyksikkö)

**Flórinan alueyksikkö** () on yksi Kreikan alueyksiköistä. Se sijaitsee Länsi-Makedonian alueella ja sen hallinnollinen keskus on Flórina. Alueyksikön pinta-ala on  neliökilometriä ja väkiluku  (2021).

Alueyksikkö perustettiin vuoden 2011 alussa Kallikrates-suunnitelman myötä ja se korvasi tuolloin lakkautetun **Flórinan [[Kreikan prefektuurit|prefektuurin]]** (Νομός Φλώρινας, *Nomós Flórinas*).

## Kunnat

Alueyksikkö jakaantuu kolmeen kuntaan seuraavasti:

## Lähteet

## Aiheesta muualla

* Περιφερειακή Ενότητα Φλώρινας. Flórinan alueyksikön kotisivu.
Sinitaivas

**Sinitaivas** voi tarkoittaa seuraavia:

* sinitaivas, pilvetön, siniseltä näyttävä taivas
* ”Sinitaivas” (*”Blauer Himmel”*), Josef Rixnerin säveltämä tangokappale
* Sinitaivas (*My Blue Heaven*), Henry Kosterin musikaali- ja draamaelokuva vuodelta 1950
* Sinitaivas – 32 tunnetuinta, Olavi Virran kokoelma-albumi vuodelta 1983
* Sinitaivas, suomalainen tanssiorkesteri
* Sinitaivas-konsertti, suomalainen konserttikiertue
Wilmar Roldán

**Wilmar Alexander Roldán Pérez** (s. 24. tammikuuta 1980) on kolumbialainen jalkapallotuomari, joka on ollut FIFA:n virallinen tuomari vuodesta 2008 asti. Kotimaansa liigassa Roldán on tuominnut jo vuodesta 2003 asti. 

Hänet valittiin tuomariksi vuoden 2011 Copa Américaan, jossa Roldán tuomitsi kaksi alkulohko-ottelua sekä pronssiottelun Venezuelan ja Perun välillä. Vuoden 2015 Copa Américassa hän tuomitsi kaksi alkulohkon ottelua sekä Chilen ja Argentiinan välisen finaalin. 

Hän tuomitsi myös kesäolympialaisissa 2012 sekä vuoden 2014 MM-karsinnoissa. Tammikuussa 2014 FIFA nimesi Roldánin yhdeksi tuomariksi MM-kisohin, joissa Roldánin ensimmäinen ottelu oli alkulohkossa Meksikon ja Kamerunin välillä.
Évros (alueyksikkö)

**Évroksen alueyksikkö** () on yksi Kreikan alueyksiköistä. Se sijaitsee Itä-Makedonian ja Traakian alueella ja sen hallinnollinen keskus on Alexandroúpoli. Alueyksikön pinta-ala on  neliökilometriä ja väkiluku  (2021).

Alueyksikkö sijaitsee Kreikan koilliskulmassa ja siihen kuuluu kreikkalaisen Traakian eli Länsi-Traakian itäisin osa sekä sen edustalla sijaitseva Samothrákin saari. Hallintoalue rajoittuu idässä Turkkiin ja rajajoki Évrokseen, josta se on saanut nimensä. Alueyksikkö perustettiin vuoden 2011 alussa Kallikrates-suunnitelman myötä ja se korvasi tuolloin lakkautetun **Évroksen [[Kreikan prefektuurit|prefektuurin]]** (Νομός Έβρου, *Nomós Évrou*).

## Kunnat

Alueyksikkö jakaantuu viiteen kuntaan seuraavasti:

## Lähteet

## Aiheesta muualla
Kavála (alueyksikkö)

**Kaválan alueyksikkö** () on yksi Kreikan alueyksiköistä. Se sijaitsee Itä-Makedonian ja Traakian alueella ja sen hallinnollinen keskus on Kavála. Alueyksikön pinta-ala on  neliökilometriä ja väkiluku  (2021).

Alueyksikkö perustettiin vuoden 2011 alussa Kallikrates-suunnitelman myötä. Tuolloin aiempi **Kaválan [[Kreikan prefektuurit|prefektuuri]]** (Νομός Καβάλας, *Nomós Kaválas*) lakkautettiin ja jaettiin kahteen alueyksikköön, Kaválan alueyksikköön ja Thásoksen alueyksikköön.

## Kunnat

Alueyksikkö jakaantuu kolmeen kuntaan seuraavasti:

## Lähteet

## Aiheesta muualla
Apis (täsmennyssivu)

**Apis** voi tarkoittaa seuraavia:
*Apis, muinaisessa Egyptissä palvottu härkäjumala
*Apis, kaupunki muinaisessa Egyptissä
*Apis, kreikkalaisessa mytologiassa Argoksen kuningas
* hunajamehiläiset (*Apis*), mesipistiäisten suku
*Apis, Kärpäsen tähdistön aiempi nimi
*Albastar Apis, slovenialainen purjelentokone
*Dragutin Dimitrijević, tunnettu myös nimellä Apis, serbialainen tiedustelujohtaja
*Advance Passenger Information System, organisaatioiden välinen tiedonsiirtojärjestelmä.
Ithaka (alueyksikkö)

**Ithakan alueyksikkö** () on yksi Kreikan alueyksiköistä. Se sijaitsee Jooniansaarten alueella ja sen hallinnollinen keskus on Vathý. Alueyksikön pinta-ala on  neliökilometriä ja väkiluku  (2021).

Alueyksikkö käsittää Ithakan ja Átokoksen saaret. Se perustettiin vuoden 2011 alussa Kallikrates-suunnitelman myötä. Tuolloin aiempi Kefalonián prefektuuri (Νομός Κεφαλληνίας, *Nomós Kefallinías*) lakkautettiin ja jaettiin kahteen alueyksikköön, Kefalonián alueyksikköön ja Ithakan alueyksikköön.

## Kunnat

Alueyksikkö muodostuu yhdestä kunnasta:

## Lähteet

## Aiheesta muualla
Kamerunin jalkapalloliitto

**Kamerunin jalkapalloliitto** (, lyhyemmin FECAFOOT) on kamerunilaisen jalkapallon korkein järjestö, joka perustettiin vuonna 1959. Se on ollut FIFA:n jäsen vuodesta 1962 ja CAF:n jäsen vuodesta 1963 lähtien.

## Puheenjohtajat
* M. N'Gankou Amos (1958–1960)
* Ibrahim M'Bombo N'Joya (1961–1964)
* René Essomba (1968–1972)
* Jean Zoa Amougou (1972–1978)
* M. Titti (1978–1985)
* Peter N'Tamack Yana (1986–1988)
* Issa Hayatou (1986–1988)
* Jean N'Ji N'Jikam (1988–1989, väliaikainen)
* Albert Etotoke (1989–1990)
* Njikam Simon ja Pascal Owona (1990–1993)
* Maha Daher (1993–1996)
* Vincent Onana (1996–1998)
* Mohammed Iya (1998–2000, väliaikainen)
* Mohammed Iya (2000–?)
* Joseph Owona

## Lähteet
* Virallinen sivusto 
* FIFA
Virtanen-tyyppi

**Virtanen-tyyppi** on suomalainen, ensisijaisesti länsisuomalainen sukunimityyppi, johon kuuluvat nimet on muodostettu yhdistämällä jokin luontoaiheinen sana (ei kuitenkaan eläinlajin nimi) ja vanhoista itäsuomalaisista sukunimistä saatu pääte -nen. Sirkka Paikkala on nimennyt nimityypin Virtasen, yleisimmän siihen kuuluvan nimen ja Suomen toiseksi yleisimmän (vuoteen 2009 yleisimmän) sukunimen mukaan.

Virtasen lisäksi yleisiä tyypin nimiä ovat (järjestyksessä yleisimmästä alkaen) Nieminen, Mäkinen, Koskinen, Järvinen, Lehtonen, Lehtinen, Saarinen, Salminen, Heinonen (sanasta heinä, ei etunimestä Heino), Salonen, Tuominen, Rantanen, Jokinen, Lahtinen, Leppänen, Ahonen, Aaltonen ja Laaksonen.

Nimityyppi vakiintui 1800-luvulla, kun tämäntapaisista nimistä tuli muodikkaita ja sitten hyvin monet ottivat itselleen sellaisen. Osa niistä, kuten Ahonen, Järvinen, Kivinen, Lampinen ja Lehtonen, oli ollut olemassa jo aikaisemmin, mutta paljon harvinaisempina. Osa 1800-luvulla Virtanen-tyypin nimen ottaneista ei ottanut tyyppiä aivan tyhjästä, vaan esimerkiksi Sysmässä otettiin nimeksi Saarinen johtaen Saarenkylän nimestä.

Virtanen-tyypin kulta-ajan mentyä sitä seurasi Laine-tyyppi, jonka loiston aikaa oli 1800-luvun loppu ja 1900-luvun alku.

## Lähteet
*Pirjo Mikkonen, Sirkka Paikkala: Sukunimet, s. 27.

### Viitteet

## Aiheesta muualla
* Sirkka Paikkala: Se tavallinen Virtanen: suomalaisen sukunimikäytännön modernisoituminen 1850-luvulta vuoteen 1921; Suomalaisen Kirjallisuuden Seuran toimituksia 959. Suomalaisen Kirjallisuuden Seura, Helsinki, 2004.
Hakattu kivestä 2007

__NOTOC__
**Hakattu kivestä 2007** on suomalaisen rap-yhtye Trilogian toinen studioalbumi, joka nauhoitettiin vuosien 2005 ja 2006 aikana. Yhtyeen lopettamisen vuoksi albumi julkaistiin vasta vuonna 2014 levy-yhtiö Rähinä Recordsin toimesta.

## Kappaleet
#
#
#
#
#
#
#
#
#
#
#
#
#

## Aiheesta muualla
* ''Hakattu kivestä 2007'' iTunesissa

### Viitteet
Laine-tyyppi

**Laine-tyyppi** on suomalainen, ensisijaisesti länsisuomalainen sukunimityyppi, joka vakiintui 1800- ja 1900-luvun vaihteessa. Siihen kuuluvat nimet ovat luontoaiheisia sanoja. Nimityyppi on nimetty yleisimmän siihen kuuluvan nimen Laineen mukaan. Yleisimmät muut tämän tyypin nimet ovat yleisimmästä alkaen Niemi, Salo, Laakso, Lehto, Kallio, Nurmi, Aalto, Salmi, Lahti, Saari, Vainio, Aho, Koski, Harju sekä Mäki. Laine-tyypin muotiaika seurasi Virtanen-tyypin muotiaikaa. Laine-tyypin sukunimet ovat hyvin samanaiheisia kuin Virtanen-tyypin nimet, mutta niissä ei ole nen-päätettä.

## Lähteet
*
Sisarnimi

**Sisarnimi** on miehen etunimestä johdettu naisen etunimi. Usein näissä nimissä vastaavan miehennimen loppu on korvattu a:lla, esim. Julius-nimen sisarnimessä Julia. Oiva ja sen sisarnimi Oivi ovat päinvastainen tapaus. Toisissa sisarnimissä taas on lisätty nimeen a-kirjain poistamatta mitään, esim. Mikael-nimen sisarnimessä Mikaela. 

Sellaista nimitystä kuin "velinimi" ei taas ole käytössä, koska naisen nimistä johdettuja miehen nimiä ei paljon ole tai ainakaan tiedetä olevan olemassa. Vähäisemmässä määrin niitä voi kuitenkin olla, esim. miehennimi Arjo saattaa olla naisennimestä Arja johdettu.

## Lähteet
Keith Kinkaid

**Keith Kinkaid** (s. 4. heinäkuuta 1989 Farmingville, New York, Yhdysvallat) on yhdysvaltalainen jääkiekkomaalivahti, joka pelaa NHL-joukkue Colorado Avalanchen organisaatiossa.

## Ura
Kinkaid liittyi New Jersey Devilsiin tulokassopimuksella huhtikuussa 2011.

NHL-debyyttinsä Kinkaid teki 5. maaliskuuta 2013 Tampa Bay Lightningia vastaan.

## Lähteet
* 
* 
* 

### Viitteet
Vaikka en niin kuin kirkko opettaa

**Vaikka en niin kuin kirkko opettaa** on Antti Eskolan vuonna 2013 ilmestynyt kirja kristillisestä uskosta. Teoksen kustansi Kirjapaja.

## Aiheesta muualla
* Ahoinpelto, Pälvi: Näkymättömän jäljillä. *Kirkko ja kaupunki* 7.10.2013. (Internet Archive)
* Stranius, Pentti: Vaikka en niin kuin kirkko opettaa . *Keskisuomalainen* 16.10.2013.
* Suoranta, Juha: Uskon ja tiedon voimakentässä . *Aikalainen* 5.9.2013.
* Wahlstedt, Pekka: Vaikka en niin kuin kirkko opettaa . *Aamulehti* 25.9.2013.
Casey Cizikas

**Casey Cizikas** (s. 27. helmikuuta 1991 Toronto, Ontario, Kanada) on kanadalainen jääkiekkoilija, joka pelaa NHL-joukkue New York Islandersissa. Hän pelasi neljä kautta OHL-joukkue Mississauga St. Michaels Majorsissa, joista kahdella kaudella teki yli 20 maalia. Hänet varattiin Islandersiin neljännellä kierroksella .

## Ura ja yksityiselämä
Mississauga St. Michaels Majors varasi Cizikasin kolmantena pelaajana vuonna 2007 ja hän teki OHL-debyyttinsä kaudella 2007–2008 tehden 41 pistettä 62 pelissä, joka oikeutti tulokkaiden pistepörssin kymmenenteen sijaan.

 New York Islanders varasi Cizikasin neljännellä kierroksella numerolla 92. Yhdeksän päivää myöhemmin hänet tuomittiin Mississaugassa vuoden ehdonalaiseen vankeuteen kuolemantuottamuksesta aiheutettuaan koulutoverinsa kuoleman rugbyottelussa. Hän jatkoi kaudella 2009–2010 Majorsissa, jossa oli joukkueen paras pistemies 62 pisteellään ja plus/miinus -lukemallaan +32. Cizikas valittiin seuraavalle ja hänen viimeiselle OHL-kaudelleen 2010–2011 joukkueen kapteeniksi. Hän teki 64 pistettä. 

Kaudella 2011–2012 Cizikas lähetettiin AHL:ään Islandersin farmiseura Bridgeport Sound Tigersiin avaamaan ammattilaisuransa. Hän teki kaksi maalia 18. lokakuuta Providence Bruinsia vastaan ja oli joukkueensa toiseksi paras pistemies 45 pisteellään. Hänet kutsuttiin Islandersiin kesken kauden ja hän teki NHL-debyyttinsä 24. helmikuuta 2012 paikallisottelussa New York Rangersiä vastaan. Cizikas pelasi kauden aikana Islandersissa 15 peliä, joissa sai neljä syöttöpistettä. Ensimmäisen kahden pisteen pelinsä NHL:ssä hän pelasi 1. maaliskuuta 2012 Philadelphia Flyersia vastaan. Sound Tigersiin palaamisen jälkeen Cizikas loukkaantui ja oli sivussa runkosarjan viidestä viimeisestä ottelusta, mutta palasi pudotuspelien aikana.

Kaudella 2012–2013 NHL:n työsulun aikana Cizikas pelasi Sound Tigersissa. Hän teki 21 pistettä 31 pelissä. NHL-pelien alkaessa hänet kutsuttiin Islandersiin. Cizikas teki ensimmäisen NHL-maalinsa 29. tammikuuta 2013 Pittsburgh Penguinsin Marc-André Fleuryä vastaan. Hän teki kuusi maalia ja 15 pistettä 45 runkosarjaottelussa. Pudotuspeleissä hänelle merkittiin neljä pistettä kuuteen peliin.

Syyskuussa 2021 Cizikas teki Islandersin kanssa kuuden vuoden mittaisen ja yhteensä 15 miljoonan dollarin arvoisen jatkosopimuksen.

## Tilastot

## Lähteet
* 
* 
* 

### Viitteet
Näin valta ostetaan

**Näin valta ostetaan: Lyhyt oppimäärä poliittisesta korruptiosta Suomessa 2006–2009** on Petri Koikkalaisen ja Esko Riepulan vuonna 2009 ilmestynyt kirja, joka ilmestyi 2009 WSOY:n Barrikadi-pamflettisarjassa. Teoksessa Kehittyvien maakuntien Suomi -yhdistyksen ja Nova Groupin ympärille muodostunutta vyyhtiä pidetään talouselämän ja politiikan toimijoiden rakentamana korruptiojärjestelmänä.

## Lähteet

## Aiheesta muualla
* Pentti Stranius: Pamfletti poliittisesta korruptiosta Suomessa. Agricola 3.1.2010.
Berget

**Berget** on Berget Eventsin Ruotsissa vuosittain järjestämä airsoft-tapahtuma, johon osallistuu vuosittain noin 2&nbsp;000 pelaajaa noin 40:stä eri maasta. Vuonna 2014 järjestettävä peli, Berget 12 - Lords of War, järjestetään Viksmonissa, Sollefteån kunnan eteläpuolella. Pelissä on Milsim- ja LARP - painotteisia osapuolia, mutta myös tavallista airsoftia. 

## Lähteet

## Aiheesta muualla
* http://www.berget-events.com
Toisinajattelevan tasavaltaa

**Toisinajattelevan tasavaltaa** on Juhani Suomen vuonna 2013 ilmestynyt päiväkirjamuotoinen poliittinen kirja.

## Lähteet

## Aiheesta muualla
* Matti Wiberg: Suomi synkistelee. Turun sanomat 16.2.2014.
* Tommi Melender: Yrmyyden poetiikkaa. Antiaikalainen 25.2.2014.
Tuorlan kartano

**Tuorlan kartano** on Kaarinan Piikkiössä sijaitseva kartano, joka tunnetaan muun muassa ruotsalaisen kirjailijan Fredrika Bremerin synnyinkotina ja pitkästä historiastaan maatalousoppilaitoksena. Nykyisin kartanossa toimii Ammattiopisto Livia 
(ent. Varsinais-Suomen maaseutuoppilaitos).

Kartano sijaitsee Piikkiönlahden pohjoisrannalla, entisen Helsinki–Turku-valtatien eli nykyisen Seututie 110:n varrella Tuorlan kylässä, 13 kilometrin päässä Turun keskustasta. Kartanon pihapiirissä sijaitsee myös Livian opetusrakennuksia ja opiskelija-asuntoja sekä Tuorlan majatalo.

Kartanon päärakennus on rakennettu maaston korkeimmalle kohdalle ja sen vanhimmat osat saattavat olla 1600-luvulta. Rakennuksen kaksikerroksista osaa reunustavat yksikerroksiset siivet on rakennettu 1810-luvulla. Päärakennusta on uudistettu arkkitehti Erik Bryggmanin johdolla 1929. Kartanon talousrakennukset muodostavat muurimaisen seinämän maantielle päin. Puistossa sijaitsee 1800-luvun alkupuolella valmistunut viljamakasiini. Vanhojen rakennusten eteläpuolelle on 1980-luvulla rakennettu maaseutuoppilaitoksen uusi koulurakennus, asuntoloita ja talousrakennuksia.

## Historiaa

Tuorlan kartano toimi keskiajalla nimellä Hulkkis-Tuorla ja oli ilmeisesti piispan karjatila eli osa salmen toisella puolella sijainnutta Kuusiston piispanlinnaa. Kustaa Vaasa takavarikoi 1500-luvulla katolisen kirkon omaisuutta ja määräsi piispanlinnan purettavaksi. 1600-luvulla Sabelfana-suvulle läänitetty Tuorlan tila palautettiin kruunun omistukseen isossa reduktiossa vuonna 1683, ja Tuorlasta tuli kruunun ratsutila. Vuonna 1693 kartanon osti turkulainen kauppias Arppe. Tuorla oli hänen suvullaan vuoteen 1774, jolloin se siirtyi Bremerin kauppiassuvulle.

1800-luvulla varakkaat omistajat laajensivat viljelyksiä ja kartanon maaomaisuus kasvoi. Kartanon käyttö koulutustarkoituksiin juontaa vuoteen 1885, jolloin metsänhoitaja Alfred Michael von Haartman perusti sinne kaksivuotisen maanviljelyskoulun. Tilalla toimi myös tyttöjen puutarhakoulu ja pidettiin Suomen ensimmäiset karjakkokurssit.

Koulun toiminta lakkasi 1908, ja vuonna 1924 Tuorlan osti kunnallisneuvos Akseli Haikio. Hän lahjoitti kartanon 1944 Turun yliopistolle, joka perusti Tuorlaan uuden maatalouskoulun. Tilan siirryttyä valtion omaisuudeksi 1974 siellä aloitti jälleen uusi maanviljelyskoulu ja 1977 myös puutarhakoulu.

Nykyisin Ammattiopisto Livian opetuskäytössä ovat kartanon 155 hehtaarin peltoalueet, 423 hehtaarin metsät ja 3&nbsp;500 neliömetrin kasvihuoneet.

Kartanon läheisyydessä toimivat myös Turun yliopistolle kuuluvat Tuorlan observatorio ja planetaario.

## Lähteet

## Kirjallisuutta
* Mäkinen, Kalervo: *Aateliskartanosta ammatilliseksi oppilaitokseksi : 120 vuotta Tuorlan taivalta.* Varsinais-Suomen maaseutuoppilaitoksen kuntayhtymä, 2005. .
Zákynthos (alueyksikkö)

**Zákynthoksen alueyksikkö** () on yksi Kreikan alueyksiköistä. Se sijaitsee Jooniansaarten alueella ja sen hallinnollinen keskus on Zákynthos. Alueyksikön pinta-ala on  neliökilometriä ja väkiluku  (2021).

Alueyksikkö käsittää Zákynthoksen saaren sekä muutamia muita Peloponnesoksen niemimaan länsipuolella sijaitsevia saaria, kuten Stamfáni. Se perustettiin vuoden 2011 alussa Kallikrates-suunnitelman myötä ja se korvasi tuolloin lakkautetun **Zákynthoksen [[Kreikan prefektuurit|prefektuurin]]** (Νομός Ζακύνθου, *Nomós Zakýnthou*).

## Kunnat

Alueyksikkö muodostuu yhdestä kunnasta:

## Lähteet

## Aiheesta muualla
Butaperatsiini

**Butaperatsiini** on neurolepti eli antipsykoottinen lääke. Tätä kemiallisesti piperatsiinifentiatsiineihin kuuluvaa lääkeainetta on valmistanut Bayer, lääkeainemarkkinoiden tuotekauppanimellä *Randolectil*. Butaperatsiini ei ole enää aktiivisti käytössä, sillä se aiheutti fentiatsiineille tyypillisiä, ja joitain vakaviakin haittavaikutuksia kuten Parkinsonin taudin tyylisiä, niin kutsuttuja EPS-oireita. Lääke kehitettiin aikakautena, jolloin erilaisia tämän tyyppisiä lääkeainevalmisteita syntetisoitiin ja patentoitiin suhteellisen runsaasti. Nykyisellään (1990-luvulta lähtien) ovat atyyppiset, eli epätyypilliset neuroleptit tulleet laajalti käyttöön ja korvaten mm. Randolectilin.

Butaperatsiini oli Pharmaca Fennican (1976) mukaan, aktiivisti käytössä Suomessa 1970-luvulla. Sitä käytettiin muun muassa oksentelun ja pahoinvoinnin estämiseen, mikä tapahtui pienemmin annoksin. Psykoottisuuden hoidossa käytettiin suurempaa annostelua, kuten tämän tyyppisillä lääkeaineilla oli tavallisesti tapana. Silloin eli psykoosia hoidettaessa, saattoi vuosikausimittainen annosvahvuus olla: luokkaa 20–30 mg/vrk.

## Lääkkeen annostelu
Lääkeaineen annostelumuodot olivat: 2,5 mg ja 10 mg vaikuttavaa ainetta/tabletti.

## Vasta-aiheet
Randolectilia ei saanut antaa myrkytyspotilaalle, joka oli ottanut tai saanut liikaa lääkkeitä taikka alkoholia. Butaperatsiini omasi potentoivaa eli vahvistavaa vaikutusta, yhdessä sedatiivien kuten barbituraattien, analgeettien, kuten kodeiinin taikka muitten morfiinin johdosten ja alkoholin kanssa.

## Katso myös
*flufenatsiini
*perfenatsiini
*perisiatsiini
*proklooriperatsiini
*tioproperatsiini
*trifluoperatsiini

## Lähteet
* Tuomi, Alfering & Olli: *Lääkkeet ja niiden käyttö*, SHKS-WSOY, 1977  
**Pharmaca Fennica* 1976. Helsinki: Suomen Lääkeainetuojat ry., Lääketeollisuusyhdistys ry 1976

### Viitteet
Larri Leeger

**Larri Leeger** (s. 30. lokakuuta 1986 Bülach, Sveitsi) on sveitsiläis-suomalainen jääkiekkopuolustaja, joka pelaa NLA -joukkue SCL Tigersissa. 

## Ura
### Seuraura
Leeger on EHC Bülachin kasvatti, mutta hän pelasi ensimmäiset miesten pelinsä GCK Lionsissa Sveitsin toiseksi korkeimmalla sarjatasolla Nationalliga B:ssä kaudella 2005–2006, jolloin tulokaskausi toi siellä 40 runkosarjaottelussa tehot 3+4=7 ja neljässä playoff-ottelussa yhden maalin. Kaudella 2006–2007 Leeger nousi sarjatasoa ylemmäs Nationalliga A:han ZSC Lionsin joukkueeseen, jossa hänen tulokaskautensa toi 42 runkosarja- ja kahdessa playoff-ottelussa yhden syöttöpisteen. Kausi 2007–2008 päättyi Sveitsin-mestaruuteen.

Kaudeksi 2008–2009 Leeger palasi NLB:hen ja siirtyi HC Lausannen riveihin. Hän voitti sarjan mestaruuden vuosina 2009 ja 2010. Leeger teki neljännellä kaudellaan 2011–2012 NLB:n yhden kauden piste-ennätyksensä tehoilla 7+19=26, joilla hän jakoi sarjan puolustajien pistepörssin neljännen sijan EHC Vispin Beat Heldstabin kanssa. Leeger pelasi sekä kaudella 2010–2011 että kaudella 2011–2012 myös muutaman ottelun lainalla NLA-joukkue Genève-Servette HC:n paidassa. Kauden 2012–2013 päätteeksi hän voitti Lausannessa taas NLB:n mestaruuden ja oli tällä kertaa myös nostamassa joukkuetta NLA:han.

Leeger nousi kaudella 2013–2014 Lausannen varakapteeniksi ja hän teki NLA:n yhden kauden piste-ennätyksensä tehoilla 2+7=9. Huhtikuussa 2014 Leeger teki kaksivuotisen jatkosopimuksen joukkueen kanssa.

### Maajoukkueura
Leeger on pelannut Sveitsin A-maajoukkueessa 12 ottelua ilman tehopisteitä.

## Muuta
Leegerin pikkuveli Lasse pelaa maalivahtina II-divisioonassa Riihimäen Kiekko-Nikkareissa.

## Tilastot

## Lähteet

*
*

### Viitteet
Kruunupyyn kirkko

**Kruunupyyn kirkko** valmistui vasta 1822. Rakennustyö oli aloitettu Ruotsin yli-intendentinviraston piirustusten pohjalta jo vuonna 1799, mutta työ oli jäänyt tuntemattomasta syystä keskeneräiseksi muutaman vuosikymmenen ajaksi. Kirkon loppuunrakentajaksi mainitaan Heikki Kuorikoski. Kirkko on mitä luultavimmin pitäjän neljäs kirkko. Ensimmäisestä kappelikirkosta on mainintoja jo vuodelta 1611. Seuraava, puinen pitkäkirkko rakennettiin vuonna 1613 ja kolmas, edellistä suurempi pitkäkirkko valmistui 1660.

Kirkko on arkkitehtuuriltaan tasavartinen ja sisäviisteinen ristikirkko. Sakaroiden ja viisteiden yläpuolella on kookas kahdeksankulmainen attika ja sen päällä vielä lyhty. Sakaroiden ulkokatteena on satulakatto ja sisällä laakeat puiset tynnyriholvit. Attikaosassa on neljä pientä ikkunaa. Tyylillisesti kirkko liittyy 1700- ja 1800-lukujen vaihteen sisäviisteisten ja attikalla korostettujen kirkkojen ryhmään. Kirkkoa on korjattu ainakin vuosina 1847, 1901, 1925, 1952 ja 2000. Kirkon lattiapinta-ala on 450&nbsp;m2 ja siellä on istumapaikat 850 henkilölle.

Kirkon 18+3-äänikertaiset, 2-sormioiset pneumaattiset urut ovat vuodelta 1935. Urut ovat saksalaiset ja niiden rakentaja on *Gebrüder Rieger*.

Kirkon alttaritaulu on peräisin edellisestä kirkosta. Se on nimeltään *Valaiseva pelastuksen tie* ja sen on maalannut Johan Backman noin vuonna 1756. Kirkossa on myös muita Backmanin tekemiä seinämaalauksia. Kirkon saarnatuolin on veistänyt Hans Biskop ja se on vuodelta 1759.

Kirkon vieressä on puinen kellotapuli, jonka rakentamisvuosi on noin 1694. Tapuli on uusittu vuonna 1822. Tapulin kolme kelloa ovat vuosilta 1675, 1694 ja 1829. Isonvihan aikaan kaksi suurinta kelloa olivat korjattavana Ruotsissa, mutta alkuperäinen "pikkukello" päätyi venäläisten sotasaaliiksi.

## Aiheesta muualla

* Kronoby församling: kyrkan
Koulumurhat

**Koulumurhat** on Jussi Särkelän vuonna 2008 WSOY:n Barrikadi-sarjassa julkaisema pamflettikirja koulusurmista.

## Aiheesta muualla
* Elias Krohn: Psykologisoinnilla sopeutetaan ihmisiä tehokkuusyhteiskuntaan. Kansan uutiset 8.12.2008.
* Jyrki Räikkä: Heittolaukaukset yhteiskuntaa päin eivät osu maaliin . Helsingin sanomat 7.11.2008.
* Veikko Lindroos: Johdatus pimeään. Uutispäivä Demari 18.3.2009.
* Tomi Kiilakoski: Yhteiskuntapolitiikka syytettynä. Tieteessä tapahtuu 8/2009. (PDF)
Sakeus Koivunen

**Sakeus Matinpoika Koivunen** (synt. **Pesä**, 30. marraskuuta 1883 Ruovesi – 1918 Tampere) oli suomalainen sisävesilaivuri, joka sisällissodan jälkeen toimi vanginvartijana Tampereella sijainneella Kalevankankaan vankileirillä. Hänet tunnettiin leirin pahamaineisimpana vartijana, jota vangit kutsuivat muun muassa ”suureksi pyöveliksi”, ”piiskuriksi” ja ”pedoksi”. Koivunen syyllistyi myös lukuisiin vankien murhiin. Koivunen katosi syksyllä 1918 ja hänen ruumiinsa löydettiin seuraavana kesänä. Kuolemantapaus jäi selvittämättä, mutta kyseessä oli todennäköisesti murha.

## Toiminta vankileirillä

Ruoveden Ritoniemessä syntyneen Koivusen vanhemmat olivat Matti Taavetinpoika Pesä (1832–1892) ja Riikka Matintytär Rajanen (1853–1905). Ennen sisällissotaa hän asui Murolessa ja työskenteli proomukapteenina Näsijärvellä.

Koivunen toimi Tampereen taistelun jälkeen perustetulla Kalevankankaan vankileirillä yhtenä järjestyspäällikkö Johannes Tammisen apulaisista. Hän oli Arthur Hermelinin ohella toinen vangeille määrättyjen ruoskimisrangaistusten toimeenpanijoista. Tutkija Aapo Roseliuksen mukaan Koivunen todennäköisesti myös teloitti useita vankeja. Muistitiedon mukaan hänen kerrotaan ampuneen esimerkiksi leipää vartijalta ostamaan tulleen vangin, ikkunasta kukistaneen pojan ja tämän pihalla seisseen isän sekä ruokaa vankina olevalle miehelleen tuomassa olleen naisen. Koivusen kerrotaan myös innokkaasti kerskailleen tekemisistään.  

## Kuolema

Tampereella majaillut Koivunen katosi syksyllä 1918. Vuonna 1921 pidetyn Johannes Tammisen oikeudenkäynnin todistajanlausuntojen mukaan Koivunen oli ruoskinut vankeja vielä syyskuun puolivälissä. Hänen pahoin mädäntynyt ruumiinsa löydettiin heinäkuussa 1919 Kalevan kaupunginosasta Tampereen Hippoksen raviradan lähistöllä sijaitsevan ladon alta. Ruumiin vierellä oli sotilaskivääri, minkä vuoksi kalmoa luultiin aluksi Tampereen taistelun aikana haavoittuuneena kuolleeksi punakaartilaiseksi. Koivusen tiedettiin kuitenkin olevan kateissa ja lopulta hänen isäpuolensa tunnisti vainajan. Perimätiedon mukaan lapsia kiellettiin vielä 1950-luvulla menemästä ladon luokse, koska ”siellä oli tapahtunut kauheita”.

Tapaus ei milloinkaan selvinnyt, mutta yleisesti otaksuttiin Koivusen joutuneen punaisten kostomurhan uhriksi. Joidenkin väitteiden mukaan surmaajien kuitenkin epäiltiin olleen valkoisia, koska hän tiesi liikaa vankileirillä tapahtuneista rikkomuksista, eikä osannut pitää suutaan kiinni. Esimerkiksi Heikki Ylikangas mainitsee *[[Tie Tampereelle]]* -kirjassaan murhaajien ilmeisesti olleen valkoisten päällystöä. Oikeistolaiset sanomalehdet pitivät tapausta henkirikoksena, mutta työväenlehtien mukaan Koivusella oli riittävästi syitä myös itsemurhaan.

## Lähteet
Gresfordin onnettomuus

**Gresfordin onnettomuus** oli koilliswalesilaisessa hiilikaivoksessa 22. syyskuuta 1934 sattunut voimakas räjähdys, jossa kuoli 265 kaivostyöläistä ja kolme pelastajaa. Vain 11 ruumista pystyttiin noutamaan.

## Lähteet
Integrum

**Integrum** () on Venäjällä ja muissa IVY-maissa julkaistuun, erityisesti Venäjää käsittelevään aineistoon keskittynyt venäläinen tiedonhakuportaali. Sen välityksellä on pääsy yli 500 miljoonaan Venäjää koskevaan dokumenttiin, jotka on alkujaan julkaistu yli 7 000 eri tietolähteessä. 

Suomalaisista yliopistoista voi Integrumiin päästä Nelli-portaalin välityksellä. Integrumin profi-palvelu on tarkoitettu ei-kaupalliseen tutkimus-, opetus- ja opiskelukäyttöön. Palvelun käyttöliittymän kieli valitaan sisäänkirjautumisen yhteydessä; palvelu on käytettävissä sekä venäjäksi että englanniksi. Vaikka pääosa aineistosta on venäjäksi, aineistoa on myös englannin kielellä. Palveluun on kytketty oma konekääntäjä. 

Inergrumin kautta voi löytää esimerkiksi yli 2 100 alueellista venäläistä sanomalehteä sekä yli 750 venäläistä aikakauslehteä. Usean lehden (kuten Argumenty i fakty, Izvestija, Kommersant, Literaturnaja gazeta, The Moscow Times) saatavuus alkaa 1990-luvun alkupuolelta ja ulottuu nykypäivään. Saatavilla on myös runsaasti venäläistä kirjallisuutta, vaikkei tekijänoikeussyistä uudempaa tuotantoa olekaan aineistossa. Palvelusta löytyy myös tilastoja, lakitekstejä, tietosanakirjoja, sanakirjoja, valtion virastojen tiedotteita ja uutistoimistojen aineistoa. Joiltain osin aineisto jatkuu vuoteen 1925, mutta Venäjän valtiolliset sopimustekstit löytyvät vuodesta 1815. Integrumin avaussivulta löytyy myös esimerkiksi venäjän kielen 10 000 sanan frekvenssisanasto, päivän lehdistössä eniten mainitut 100 henkilöä ja venäjänkielinen Kuka kukin on.

## Lähteet

## Aiheesta muualla
* O nas  Integrum World Wide (Integrumin toteuttaja-yritys)   (integrumworld.com)
* Integrumin käyttö - hakuvinkkejä (Slavica wiki)  (helsinki.fi)
Martti Valkonen

**Martti Valkonen** (s. 1940 Ylistaro) on suomalainen valtiotieteen maisteri, toimittaja ja tietokirjailija.

Valkonen toimi Uusi Suomi -lehden kotimaan-, talous- ja ulkomaanosastojen toimittajana ja pääkirjoitustoimittajana 1962–1982 ja hän oli tänä aikana ulkomaankirjeenvaihtajana Kreikassa 1964–1965, Neuvostoliitossa 1969–1973 ja Isossa-Britanniassa 1976–1980. Tämän jälkeen Valkonen oli Helsingin Sanomien pääkirjoitustoimittajana 1982–1991 ja lehden kirjeenvaihtajana Moskovassa 1991–1995 sekä lehden sunnuntaiosaston toimittajana 1996–1998. Valkonen irtisanottiin lojaliteettisyistä hänen julkaistuaan kirjan *Suomettaminen jatkuu yhä*, jossa hän arvosteli voimakkaasti työnantajansa toimintaa.

## Teoksia
* *Everstien Kreikka* ; toim. Martti Valkonen. Huutomerkki-sarja. Tammi 1968
* *Harharetki Kreikassa*. Tammi 1969
* *Uutisia Suomesta : (osittain sellaisina kuin ulkomaalainen kirjeenvaihtaja lähettäisi niitä lukijoilleen kaukaiseen kotimaahansa)*. WSOY 1989
* *Uutisia Moskovasta*. WSOY 1992
* *Venäjä – jättiläinen tuuliajolla* ; kirj. Anne Sailas, Ilmari Susiluoto, Martti Valkonen. Edita, Helsinki 1996
* *Suomettaminen jatkuu yhä : Moskovan-kirjeenvaihtajan näkökulma Suomen ja itänaapurin suhteisiin kolmannesvuosisadan ajalta*. Tammi 1998
* *Venäjä ja rosvokapitalismin haaksirikko* ; kirj. Anne Kuorsalo, Ilmari Susiluoto, Martti Valkonen. Edita, Helsinki 1999
* *ProKarelia* ; työryhmä Heikki A. Reenpää, Martti Valkonen, Veikko Saksi. 2. painos, ProKarelia, Helsinki 2000
* *Karjalan reformi – Reforma Karelii – Return of Karelia* ; työryhmä Heikki A. Reenpää, Martti Valkonen, Veikko Saksi. ProKarelia, Helsinki 2001
* *Journalismin salat 1, Sananvapaus kauppatavarana*. Martti Valkonen, Helsinki 2002
* *Journalismin salat 2, Ideologia korvaa tiedon*. Martti Valkonen, Helsinki 2003
* *Salaisen poliisin valtakunta : KGB, FSB ja suhteet Suomeen* ; kirj. Anne Kuorsalo, Ilmari Susiluoto, Martti Valkonen. Edita, Helsinki 2003
* *Sananvapaus kauppatavarana*. Suomalainen matkaopas, Helsinki 2003
* *Venäjä : kovan linjan energiajätti* ; kirj. Anne Kuorsalo, Ilmari Susiluoto, Martti Valkonen. Edita, Helsinki 2007

## Lähteet
* Journalismi.info : Martti Valkonen lyhyesti (Internet Archive-linkki)
### Viitteet

## Aiheesta muualla
* Valkosen kirja ''Journalismin salat 1, Sananvapaus kauppatavarana'' (Internet Archive-linkki)
* Valkosen kirja ''Journalismin salat 2, Ideologia korvaa tiedon'' (Internet Archive-linkki)
Constitutional Union Party

**Constitutional Union Party** (), tunnettiin Kaliforniassa ehdokasparinsa mukaan myös nimellä **Bell-Everett Party**, oli Yhdysvaltain vuoden 1860 presidentinvaaleja varten perustettu puolue. Puolue halusi estää Yhdysvaltojen hajoamisen orjuuskysymyksen edellä julistamalla, että se ei ottaisi minkäänlaista kantaa orjuuden puolesta tai sitä vastaan. Puolue perustettiin vuonna 1859 ja sen kannattajat koostuivat pääasiassa entisten Whig- ja Know Nothing -puolueiden jäsenistä.

Perustuslaillinen liittovaltio asetti vuoden 1860 vaaleissa presidenttiehdokkaakseen John Bellin sekä varapresidenttiehdokkaakseen Edward Everettin. Puolue sai kannatusta erityisesti Yhdysvaltain rajaseuduilla, jotka kärsivät eniten orjuuskysymyksen aiheuttamista levottomuuksista, ja keräsi vaaleissa yhteensä 39 valitsijamiesääntä 303:sta (Virginian, Kentuckyn ja Tennesseen osavaltiot). Vaalit voitti orjuutta vastustanut republikaanien Abraham Lincoln, mikä johti perustuslaillisen liittovaltion pelkojen mukaisesti etelävaltioiden eroon liittovaltiosta sekä Yhdysvaltain sisällissodan syttymiseen.

Yhdysvaltain sisällissodan sytyttyä puolue käytännössä hajosi ja suurin osa puolueen jäsenistä, mukaan lukien presidenttiehdokas John Bell, ryhtyivät kannattamaan etelävaltioiden muodostamaa Konfederaatiota.

## Lähteet
Alejandro Cardona

**Alejandro Cardona** (s. 1959 San José) on costaricalainen säveltäjä. Hän on keskittynyt lähinnä orkesteri-, kamarimusiikki- ja pianoteosten säveltämiseen. Hänen tuotantoaan on esitetty Costa Rican lisäksi Kanadassa, Kolumbiassa, Kuubassa, Ranskassa, Saksassa, Meksikossa, Alankomaissa, Puolassa, Yhdysvalloissa ja Venezuelassa.

Cardona sai yksityistä sävellysopetusta Jorge Luis González Fernándezilta vuosina 1975–1976 ja opiskeli sitä sitten Curt Cacioppon, Leon Kirchnerin ja Ivan Tcherepninin johdolla Harvardin yliopistossa (1977–1981). Hän sai lisäksi maisterin arvon kuvasynteesissä ja tietokoneanimaatiossa Hogeschool voor de Kunstenissa Utrechtissa ja Portsmouthin yliopistossa (1999).

Cardona on voittanut teoksillaan lukuisia palkintoja. Hän on toiminut myös tutkijana ja keskittynyt tässä ominaisuudessa Karibianmeren ja Mesoamerikan musiikkiin. Cardona syventyi aiheeseen Meksikossa. Hän on esiintynyt populaarimuusikkona muun muassa Calacas Blues -yhtyeen kitaristina. Hän on myös tehnyt elokuvia, joita on esitetty festivaaleilla Amerikan ja Euroopan maissa.

Cardona on ollut Costa Rican kansallisen yliopiston professori vuodesta 1986, ja vuonna 1996 hänestä tuli sen kulttuuri-identiteetin, taiteen ja teknologian ohjelman johtaja.

## Lähteet

## Aiheesta muualla
* Viralliset sivut
Gabourey Sidibe

**Gabourey Sidibe** (s. 6. toukokuuta 1983 New York, New York, Yhdysvallat) on yhdysvaltalainen näyttelijä. Hänet tunnetaan debyyttiroolistaan elokuvassa *[[Precious]]*, josta hän sai parhaan naispääosan Oscar-ehdokkuuden. Vuosina 2010–2013 hän näytteli televisiosarjassa *[[Viimeistä päivää]]*. Hän on näytellyt myös televisiosarja ''American Horror Storyn'' kolmannella, neljännellä, viidennellä ja kahdeksannella tuotantokaudella.

## Lähteet

## Aiheesta muualla
*
Iyad Mohammad

**Iyad Mohammad** (s. 1976 Gräfelfing) on Saksassa syntynyt säveltäjä, jolla on Saksan ja Jordanian kaksoiskansalaisuus. Hänen orkesteri- ja kamarimusiikkiteoksiaan on esitetty Aasiassa ja Euroopassa.

Mohammad opiskeli sellonsoittoa ja musiikin teoriaa Noor al-Husseinin säätiön kansallisessa musiikkikonservatoriossa Ammanissa vuosina 1991–4 ja lisäksi yksityisesti huilun- ja pianonsoittoa. Vuodesta 1996 alkaen Mohammad opiskeli sävellystä Valko-Venäjän valtion musiikkiakatemiassa Minskissä, jossa hän sai musiikin tohtorin arvonsa. Mohammad luennoi Noor al-Husseinin kansallisessa musiikkikonservatoriossa vuosina 2003–6. Hän päätti opintonsa Minskissä vuonna 2006, jolloin hänestä tuli Jordanian musiikkiakatemian dekaani Ammanissa. Hän toimi tässä virassa vuoteen 2012. Vuonna 2013 hän aloitti opettamisen Yarmoukin yliopistossa Irbidissä.
 
Mohammadin teosten joukossa ovat *On D* (pieni konsertto oboelle ja pienelle orkesterille) ja *Patterns (Libanesisches Löcher-Spiel in 1-3 Sätzen)* pianolle ja pienelle orkesterille. Hänen kamarimusiikkiteoksiaan ovat *Metamorphoses* klarinetille ja pianolle, '...erforscht* huilulle, klarinetille, sellolle ja pianolle, *Fibonacci Cycles* klarinetille, sellolle, pianolle ja [[marimba]]lle sekä *For Strings. Silent Prayers'' alttoviululle, sellolle ja pystypianolle.

## Lähteet
Rachel Getting Married

**Rachel Getting Married** on vuonna 2008 ensi-iltansa saanut Jonathan Demmein ohjaama draamaelokuva. Sen pääosissa ovat Anne Hathaway, Rosemarie DeWitt, Bill Irwin, Tunde Adebimpe, Mather Zickel, Anna Deavere Smith ja Debra Winger. 

Anne Hathaway sai roolisuorituksestaan parhaan naispääosan Oscar-, Golden Globe- ja SAG-ehdokkuudet.

## Näyttelijät

## Aiheesta muualla
* 
*
Fritz Julius Kuhn

**Fritz Julius Kuhn** (15. toukokuuta 1896 München, Saksa – 14. joulukuuta 1951) oli saksalaissyntyinen antisemitisti ja Yhdysvaltojen kansallissosialistisen liikkeen keskeinen vaikuttaja. Kuhn valittiin German American Bundin johtajaksi 1937, ja hän kehitti   Yhdysvaltoihin muun muassa Hitler-Jugendista löyhästi mallia ottanutta kansallissosialistista nuorisotoimintaa. Yhdysvaltain kansalaisuus Kuhnille myönnettiin joulukuussa 1934, mutta hän menetti sen 1943 natsikytköksiensä takia. Vuonna 1945 hänet karkotettiin Saksaan.

 Kuhn tapasi Adolf Hitlerin käydessään Saksassa kesällä 1936, mutta Saksan natsiviranomaiset eivät arvostaneet Kuhnia tai German American Bundia vaan pitivät Bundia ryhmänä, joka vaikutti vahingollisesti kolmannen valtakunnan maineeseen Yhdysvalloissa. New Yorkin Madison Square Gardenissa 20. helmikuuta 1939 järjestettyyn puhetilaisuuteen Kuhn kuitenkin keräsi 22&nbsp;000 kuulijaa. Silloin pitämässään puheessa hän hyökkäsi “Franklin D. Rosenfeltin” “Jew Dealia” vastaan.

Madison Square Gardenin puhetilaisuuden jälkeen New Yorkin pormestari Fiorello H. La Guardia ja syyttäjä Thomas Dewey  tutkivat German American Bundin taloutta saadakseen Kuhnin kiinni veropetoksesta. Tutkimusten ja niihin liittyneen oikeudenkäynnin seurauksena Kuhn sai vankeustuomion varojen kavalluksesta German American Bundille kuuluneilta pankkitileiltä. Hän kärsi tuomiotaan aluksi Sing Singissä. Yhdysvalloista karkotuksensa jälkeen Kuhn oli Saksassa välillä vankilassa ja välillä vapaana.

## Lähteet

## Aiheesta muualla
Jose Ahonen

**Jose Ahonen** (s. 1978) on suomalainen taikuri ja mentalisti. Hän innostui taikuudesta ja alkoi opetella sitä verrattain myöhään, vasta parikymppisenä. Ammattitaikurina ja -mentalistina Ahonen on toiminut noin vuodesta 2006–2007. Hänen esikuviaan ovat muun muassa taikurit Derren Brown, Penn & Teller sekä David Blaine. 

Ahonen on Kaksinkertainen Emeritus Reijo Salminen - Trofee  palkittu (2024 & 2025), Suomen Taikapiiri ry.

Jose kuuluu Psychic Entertainers Association -yhdistykseen, johon on päässyt vain noin 250 maailman parasta ammattimentalistia, hypnoositaiteilijaa ja muuta psyykikkoviihdyttäjää.

Jose kiersi Suomea 2023–2024 sooloteoksellaan Yli luonnollisen. Esitys vieraili 26 teatterissa 24 kaupungissa. 

Ahonen valittiin *[[City (lehti)|City]]*-lehden Tampereen äänestyksessä vuoden 2009 Kaupungin Parhaaksi Taikuriksi. Hän on julkaissut kirjat *Ajattele kuin mentalisti, Yli luonnollisen* sekä *Huijauksen anatomia* (yhdessä Pete Poskiparran kanssa).

## Taikuutta koirille
Suurelle yleisölle Ahonen tuli tutuksi viraalivideosta "Taikuutta koirille – Magic for dogs"**, joka saavutti lyhyessä ajassa yli 13 miljoonaa katselukertaa YouTubessa. Videolla hän ojentaa koirille herkkupalaa, joka yllättäen katoaa juuri ennen kuin koira saa sen. Videota esitettiin maailmalla monissa suosituissa televisio-ohjelmissa, kuten NBC:n *[[Today (NBC)|Today Show’ssa]]*, kanadalaisen CTV News -kanavan *Kevin Newman Live* -ohjelmassa, *[[Good Morning America]]* -aamuohjelmassa sekä *[[USA Today|USA Todayn]]* *ZoomIN’ssa*. Videosta ovat tehneet jutun myös muun muassa Yahoo News, ''Huffington Post'' sekä *[[Time]]*.

## Huijarit
Ahonen oli mukana Radio Suomipopin *Huijarit*-sarjassa, jossa hän ja mentalistit Johannes Malkamäki ja Tommi Lahti tekivät huijauksia piilokameratyylisesti.

## Lähteet

## Aiheesta muualla:
* Jose Ahosen kotisivut
* https://yle.fi/a/74-20057126
* https://www.aamulehti.fi/ihmiset/art-2000009555840.html
* https://areena.yle.fi/podcastit/1-1853467
* https://www.hs.fi/elama/art-2000006460685.html?fbclid=IwAR3W4fHmyNqKP4caxkg8yMyUD207CHEGAJlvUL0w3dOsT-3pBpgqegVPSzM&share=f7cde5ced908fb5fdde8465a1d72ede8
* https://areena.yle.fi/1-50386717?autoplay=true&fbclid=IwAR11Ja35bZQVUr9M5Zy6RlE50ft2o2bqAUAc6Scdb-MHDG0isCUIfziBUEo
* https://anna.fi/ihmiset/mentalisti-osaa-lukea-ihmisen-eleista-ulkomuodosta-ja-ilmeista-allistyttavan-paljon-jose-ahonen-kertoo-miten-tavallinen-ihminen-voi-hyotya-mentalismista?fbclid=IwAR1oONSYAGALBqmFYSjRz5ndlgjv5g2Ho2cOYdLmLKf_xD_Rn8TqVNJkR98
Erik Højsgaard

**Erik Højsgaard** (s. 1954 Aarhus) on tanskalainen säveltäjä. Hän opiskeli Per Nørgårdin johdolla sävellystä Aarhusin kuninkaallisessa musiikkiakatemiassa vuosina 1973–1978 ja sai diplominsa vuonna 1978. Lisäksi hän opiskeli säveltapailua ja solmisaatiota Tanskan kuninkaallisessa musiikkiakatemiassa Kööpenhaminassa, jossa hän sai diplomin vuonna 1984.

Højsgaardista tuli vuonna 2002 Tanskan kuninkaallisen musiikkiakatemian professori. Hän on lisäksi toiminut muun muassa Kongegaard-säätiön hallituksen jäsenenä.

Højsgaardin tuotantoon kuuluu muun muassa kaksi sinfoniaa, konsertot pianolle ja sellolle sekä ooppera *Don Juan vender tilbage fra krigen*. Hänen muita teoksiaan ovat *Fragment* kamariorkesterille, kamarimusiikkiteokset, kuten kaksi jousikvartettoa sekä teokset soolosoittimille, kuten *C’est la mer mêlée au soleil* kitaralle ja *Épreuve* harmonikalle.

## Lähteet
Luettelo televisiosarjan Girls jaksoista

*[[Girls]]* on yhdysvaltalainen televisiosarja, joka alkoi Yhdysvalloissa HBO-kanavalla 15. huhtikuuta 2012. Sen on luonut Lena Dunham, joka on myös käsikirjoittanut, ohjannut ja tuottanut sarjaa sekä näyttelee myös sarjan pääosaa.

## Yhteenveto

## Jaksolista
### Ensimmäinen tuotantokausi (2012)

|}

### Toinen tuotantokausi (2013)

|}

### Kolmas tuotantokausi (2014)

|}

### Neljäs tuotantokausi (2015)

|}

### Viides tuotantokausi (2016)

|}

## Aiheesta muualla
*Luettelo televisiosarjan ''Girls'' jaksoista HBO.comissa  
*
Paul Verhaegh

**Paul Johannes Gerardus Verhaegh** (s. 1. syyskuuta 1983 Kronenberg, Alankomaat) on alankomaalainen jalkapalloilija. Pelipaikaltaan hän on oikea laitapuolustaja. Verhaegh edustaa saksalaista FC Augsburgia.

Verhaegh teki ensiesiintymisensä Alankomaiden A-maajoukkueessa vuonna 2013. Hänet valittiin mukaan MM-kilpailuihin 2014.

## Lähteet
Viki Vuoristo

**Ange Viktor (Viki) Vuoristo** (28. helmikuuta 1926 Viitasaari – 24. helmikuuta 2002) oli suomalainen pakinoitsija.

Vuoristo kirjoitti pakinoita 35 vuoden ajan Tekniikan Maailma -lehteen nimimerkillä Viki.

## Teoksia
* *Nollajakari ja muita pakinoita* ; kuvitus Raimo Mäkipää. Tekniikan Maailma, Helsinki 1964

## Lähteet
* 
* Vesa-Matti Peltola : Suomen Urheilutietäjät : Suomalaisen urheilulehdistön mersu kymmenvuotias

### Viitteet
Dyhtau

**Dyhtau** () on Euroopan toiseksi korkein vuori Venäjän Kabardi-Balkarian tasavallan eteläosassa Kaukasuksen päävuorijonolla, lähellä Georgian rajaa. Tätä korkeampi eurooppalainen vuori on saman vuorijonon Elbrus. Maantieteellisen Euroopan 3. korkein vuori Škhara sijaitsee lyhyen matkan päässä Dyhtaun eteläpuolella, aivan Georgian rajalla. Myös yli 5 000 metriin nouseva Koštantau on puolestaan lähellä Dyhtaun itäpuolella.

Dyhtau huippu on 5&nbsp;204 metrin korkeudella; toinen lähde kertoo korkeudeksi 5204,7 metriä. 

A. F. Mummery ja H. Zurfluf valloittivat vuoren ensimmäisinä vuonna 1888.

Dyhtaun ympäristö kuuluu pääosin Georgian rajan läheisen vuoristoalueen käsittävään, tammikuussa 1976 perustettuun Kabardi-Balkarian luonnonpuistoon (Кабардино-Балкарский Заповедник; 826,49 km2).

## Lähteet

## Aiheesta muualla
* Gora Dykh-Tau, Russia  (peakbagger.com)
Hans-Henrik Nordstrøm

**Hans-Henrik Nordstrøm** (s. 1947) on tanskalainen säveltäjä. Hän aloitti säveltämisen 13-vuotiaana ja opiskeli Tanskan kuninkaallisessa musiikkiakatemiassa. Virallisen ammattimaisen debyyttinsä hän teki vuonna 1990 teoksella *The Mountains of Monestiés*. Vuonna 1993 Nordstrømistä tuli yksi Susån festivaalin nykymusiikin taiteellisista johtajista.

Nordstrømin tuotanto on pääasiassa soittimilla esitettävää. Hän saa usein musiikkiinsa innoituksen luonnon aiheista ja myös kirjallisuudesta. Tonaaliselta laadultaan hänen musiikkiaan on usein kuvattu pohjoismaiseksi. Kymmeniä hänen teoksistaan on levytetty.

## Lähteet

## Aiheesta muualla
* Viralliset sivut ,
Freaattinen purkaus

**Freaattinen purkaus** eli **hydrovulkaaninen purkaus** on tulivuoren purkaus, jossa kuuma kiviaines pääsee kosketuksiin veden kanssa. Kiviaineksen lämpötila voi olla yli tuhat astetta, joten vesi alkaa kiehua välittömästi. Silloin tapahtuu voimakas räjähdys, jossa syntyy äkillisesti suuri määrä höyryä ja paljon hienoa kivituhkaa. Purkauksessa ei välttämättä ole mukana lainkaan sulaa kiveä. 

## Lähteet

## Aiheesta muualla